Vitalogy
Vitalogy yra trečiasis amerikiečių alternatyvaus roko grupės „Pearl Jam“ albumas, išleistas 1994 m. lapkričio 22 d. Grupė albumą parašė ir įrašė ankstesniojo albumo „Vs.“ turo metu. Muzika, esanti albume, yra įvairesnė, nei ankstesniuose leidiniuose. Daugumą jų sudaro agresyvus rokas, baladės ir įvairūs kitokie elementai, todėl šis albumas laikomas grupės pirmuoju eksperimentiniu albumu. Albumas pirmiausia buvo išleistas viniliniu formatu, o CD ir audiokasetės formatai buvo išleisti tik po dviejų savaičių, 1994 m. gruodžio 6 d. Per pirmąją savaitę buvo parduota 34 000 vinilinių kopijų. Iki 2014 m. išleisto Jack White albumo „Lazaretto,“ tai buvo rekordinis pardavimų skaičius nuo 1991 m., kai buvo pradėti sekti šie duomenys. Išleistas CD formatu, albumas tapo grupės antruoju geriausiai parduodamu albumu, nusileidžiančiu tik „Vs.,“ kadangi per savaitę buvo parduoda virš 877 000 „Vitalogy“ kopijų. Vien JAV albumas yra tapęs penkiskart platininiu.